stanford-oval/wikipedia huggingface dataset:
אלקה חדת-מקור
מאפיינים

לאלקה זו מקור שחור, גדול ומשונן בעל פסים לבנים לאורכו. היא חיה באזור הארקטי, בצפון אמריקה, אירופה (בגרינלנד, איסלנד, בריטניה ועד צרפת בדרום) ולאורך רוסיה.
האלקות מתקהלות למטרות רבייה. היא מקננת בצוקים גבוהים ותלולים שאינם נגישים לטורפים כמו שועלים, זאבים ודובים וגם מגוננים מפני מזג האוויר הארקטי. עם זאת, אתרי הקינון פגיעים לעופות דורסים שונים.
הנקבה בוחרת זוג אחד לכל חייהם והם מזדווגים פעם יחידה בשנה. הנקבה מטילה ביצה יחידה עם כתמים שחורים, הנחה בדיוק על מדף הסלע ללא קן. היא מוארכת במקצת ואם היא נופלת היא תסתובב על הצד ותתאזן ולא תישבר.
האלקה שחורה בפלג העליון ולבנה מהתחתון כמו פינגווין. אין הרבה הבדל בין המינים אבל הזכר גדול מעט מהנקבה. מוטת הכנפיים מגיעה לאורך 201–216 ס"מ ומשקלם 505–890 גרם. מהרגע שאפרוחם בוקע הם מחפשים לו מזון כמו דגים קטנים ועובדים קשה לשם כך, כשאחד ההורים מגן על האפרוח. לאחר 17–23 ימים האפרוח מוכן לעוף מהצוק לעבר הים שנמצא לידו, אך אם הוא ייפול הוא ייטרף על ידי שועלי שלג המחכים לו למטה. אם הוא שורד ההורים והאפרוחים שוחים לאורך החוף דרומה, כשהחורף מגיע לאזור הארקטי.
הערות שוליים

↑  אלקה חדת-מקור באתר הרשימה האדומה של IUCN
↑  ע"פ החלטות האקדמיה
| --- | --- |
בקרת זהויות :  NLI: 987007563241805171  GND: 4185719-7  LCCN: sh85111613
אופוסום צמרירי חשוף-זנב

| אופוסום צמרירי חשוף-זנב |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אופוסומאים
משפחה:: אופוסומיים
סוג:: אופוסום צמרירי
מין:: אופוסום צמרירי חשוף-זנב
שם מדעי
 Caluromys philander ‏לינאוס, 1758
תחום תפוצה


אופוסום צמרירי חשוף-זנב (שם מדעי: Caluromys philander; מכונה גם וואקארו) הוא מין של כיסאי אמריקני קטן-בינוני שוכן-עצים בסוג אופוסום צמרירי שמצוי ברחבי אמריקה הדרומית. הוא תואר מדעית לראשונה בשנת 1758 על ידי הזואולוג קארולוס ליניאוס ולו 4 תת-מינים. זהו המין הקטן ביותר בסוגו.
תיאור > אנטומיה ומאפייזים פיזיים

האופוסום חשוף הזנב הוא מין קטן-בינוני בגודלו, ודומה במקצת לדביבון לופת; אורך ראשו וגופו 16–27 ס״מ, אורך זנבו 25–40 ס״מ ומשקלו 140–390 גרם, כאשר הנקבות קטנות יותר מהזכרים. מבנה גופו גוץ ומוצק, צווארו עבה, וראשו קצר ורחב. האוזניים עגלגלות וקירחות בגודל בינוני. העיניים גדולות במיוחד עם קשתית צבעונית שגורמת לאישונים להיראות קטנים. הגפיים קצרות וחזקות, הכפות גדולות ומותאמות לטיפוס. הזנב הגמיש והארוך יכול להימתח לאורך ומסייע לאופוסום בטיפוס, איזון ואחיזה; בניגוד למינים האחרים בסוג, מרבית זנבו של מין זה חשוף בשיער וזהו המקור לשמו. הכיס של הנקבה אינו מפותח ומופיע רק לאחר ההמלטה בתור קפל עור.
תיאור > כסות

הפרווה של האופוסום חשוף הזנב, רכה, עבה וצמרירית, כאשר לפרטים החיים בשפלה יש פרווה קצרה יותר מאלה החיים באזורים הרריים. הוא נבדל בנקל מקרוביו הגדולים בכך שפרוותו פחות רבגונית ואינה מתאפיינת בניגוד ברור בצבעים. צבעה הכללי נע בין חום אדמדם בהיר לחלודה, חום צהבהב, חום אוכרה, חום זית או אפרפר; צביעה ערמונית-אדומה בוהקת מתרחשת גם אך פחות נפוצה. כאמור למין זה אין צבעים מנוגדים בבירור, אך לעיתים הגוונים בה משתנים מעט בשל ריכוז גבוה יותר של שיער מצבע מסוים. הגחון עשוי להיות בצבע זהה לשאר הגוף, אך בדרך כלל בהיר יותר ונע בין כתמתם-אפרסק לצהבהב, אפרפר או לבנבן. הפנים אפרפרות עם פס כהה לאורך החרטום והלחיים והסנטר צהבהבים או לבנבנים. סביב העיניים יש לעיתים טבעות חומות. כפות הידיים והרגליים, האוזניים והחוטם ורודים, והעיניים בצבע אדום, כתום או זית. הזנב שחור בבסיס, וחלקו החשוף והוורוד מנוקד בלבן וחום כהה; הקצה לבן או צהבהב.
תיאור > תת-מינים

לאופוסום הצמרירי 4 תת-מינים:
C. p. affinis
C. p. dichurus
C. p. philander
C. p. trinitatis - עשוי לייצג מין עצמאי.
תפוצה ובית גידול

האופוסום חשוף הזנב חי באמריקה הדרומית; התפוצה מחולקת לשני חלקים עיקריים: הטווח הגדול הכולל את צפון ומרכז ברזיל, סורינאם, גיאנה, גיאנה הצרפתית ווונצואלה, והטווח הקטן יותר לאורך החוף המזרחי של ברזיל. האוכלוסייה המבודדת של האופוסום בחוף הצפוני של וונצואלה ובאיים הסמוכים מרגריטה, טרינידד וטובגו מייצגת בסבירות גבוהה מין עצמאי, וייתכן מאוד שהוא יופרד ממנו בעתיד.
בית הגידול של אופוסום כולל יער גשם טרופי ראשוני ומשני, יער סובטרופי לח, הסוואנות המיוערות של הסראדו ויער גדותיים. אף על פי שהוא מעדיף אזור עם צמחייה צפופה ועבותה, הוא מפגין סתגלתנות מסוימת לשינויים בסביבה, ומופיע גם במטעים, יערות עם הפרעה אנושית, וישובים נטושים; עם זאת הוא נמנע לחלוטין משהות או אפילו מעבר בשטחים פתוחים, ומסיבה זאת בירוא יערות אפילו בהיקף קטן יכול לגרום לבידוד אוכלוסיות. האופוסום מצוי באזורי שפלה נמוכים ובחופים עד לאזורים הרריים ברום 1,800 מטר מעל פני הים.
אקולוגיה > התנהגות ופעילות

האופוסום הצמרירי חשוף הזנב הוא מין שוכן עצים מובהק בדומה לקרוביו; הוא נמצא רק לעיתים רחוקות על ענפים נמוכים הסמוכים לקרקע ולעולם לא על הקרקע עצמה. הוא מעדיף את החופה העליונה הצפופה להגנה מפני טורפים אוויריים וקרקעיים, ויושן בחורי עצים או בקיני עלים שבנה. האופוסום יונק לילי, ופעילותו מושפעת ממחזור הירח. הפעילות מורכבת בעיקר מחיפוש אחר מזון ברחבי החופה, כאשר הוא מחפש מזון כ-70 דקות בממוצע ולאחר מכן מפסיק למנוחה קצרה וחוזר חלילה. בדרך כלל הוא לא מבקר בלילה יותר מעץ אחד.
האופוסום אינו טריטוריאלי במיוחד, אך עשוי להפגין דומיננטיות כלפי אופוסומים אחרים שנתקלים בו או להגן על שטחו באופן רופף; ההיררכיה הדומיננטית בין הפרטים המבוססת בעיקר על גודל, מייתרת בדרך כלל את הצורך בלחימה ומונעת פציעות מיותרות. שטח המחיה הקבוע של האופוסום חשוף הזנב נע בין 1.3 דונם ל-8.9 דונם עם ממוצע של 3.1 דונם לבוגרים. ייתכן ששטח זה לא יוחזק אך ורק על ידי אופוסום יחיד אלא יחפוף במידה רבה לשטחים של מספר אופוסומים אחרים (בדרך כלל זכר ומספר נקבות).
היקף השטח תלוי בגיל ובמין; בוגרים פעילים בשטח גדול יותר משל הצעירים, והנקבות פעילות בשטח גדול יותר משל הזכרים. השטחים גם לא מוחזקים לנצח, אלא מוחלפים בתדירות של 7 חודשים, כשהמקסימום המתועד להחזקת שטח הוא 21 חודשים. בכל שטח מחיה יש מספר אזורי ליבה שבהם האופוסום מבלה את רוב הזמן, בדרך כלל סביב עצים שופעים בפירות וצוף. צפיפות האוכלוסייה נעה בין 51 פרטים לקמ״ר ביער בתולי ל-151 פרטים לקמ״ר ביער משני, ככל הנראה בשל גיוון רב יותר במקורות המזון.
אקולוגיה > תקשורת, תזונה וטריפה

האופוסום הצמרירי הוא חיה שקטה בדרך כלל, ונע בשקט ככל האפשר בין ענפי העצים. התקשורת בין בני המין מתרחשת בדרך כלל רק במפגש פנים אל פנים, אז הם עשויים לשרוק לאות אזהרה כאשר מדובר באופוסומים מאותו הזוויג. רפרטואר הקולות שלהם כולל גם נקישות שמושמעים על ידי הגורים, וצרחת מצוקה בעת לכידה על ידי טורף. לאופוסום חושים חדים של ראייה, שמיעה וריח, והוא מסתייע בהם כדי לאתר פירות וחרקים ולקלוט נוכחות של טורפים.
האופוסום חשוף הזנב הוא יונק אוכל-כל; 25% מתזונתו מורכבים מפרוקי רגליים ו-75% מפירות, צוף ושרף עצים. התזונה משתנה מאוד במהלך השנה בהתאם לזמינות ולעונה: פירות ופרוקי רגליים נמצאים בשפע בעונה הגשומה, וצוף ושרף זמינים יותר בעונה היבשה. מבין פרוקי הרגליים, חיפושיות ופרפרים הם פריטי הטרף העיקריים, העצים אפרואה פלקטה (Eperua falcata) וסימפוניה גלובוליפרה (Symphonia globulifera) הם המקור העיקרי לצוף, ובאזור הצפון הסוגים הבאים הם המקור העיקרי לפירות: הומריסטרום (Humiriastrum), טפירירה (Tapirira), אפרואה (Eperua), סימפוניה (Symphonia), ליקניה (Licania), נורנטיה (Norantea) ודאקריודס (Dacryodes). האופוסום גם מסוגל לזהות עם הפירות בשלים או לא, ובכך לחסוך תנועה מיותרת. כדי להתמודד עם חומר סיבי מהפירות, יש לאופוסום מעי גס ארוך שנועד לאפשר תהליך עיכול ממושך. הרגלי האכילה שלו הופכים אותו למפיץ זרעים ברחבי היער.
הטורפים העיקריים של האופוסום כוללים עיט גואני מצויץ, יגוארונדי, נמרון מרגיי, נחשים ודורסי לילה. על אף מזגו הרגוע, האופוסום לא יישאר פסיבי כשהוא מותקף, וינסה לנשוך את אויבו בכל הכוח.
אקולוגיה > רבייה ומחזור חיים

בהתאם לזמינות המזון, האופוסום יכול להתרבות עד 3 פעמים בשנה. הזכרים מחפשים נקבות בשטחם ומחזרים אחריהם. ההיריון נמשך 24 ימים, לאחריהם נולדים וולדות זעירים שזוחלים לכיס ונצמדים לפטמות שבתוכו. מספר הוולדות תלוי בזמינות המזון ונע בין 4 ל-7; בניגוד למקובל לחשוב, לאופוסומית אין עלות אנרגטית נוספת מריבוי הצאצאים, אלא דווקא לגורים שנאלצים להיגמל בתקופה מוקדמת יותר בשל המחסור בחלב.
הגורים שוהים בכיס עד 120 ימים, כשמגיל 90 יום הם יוצאים מהכיס לטייל מדי פעם וחוזרים לתוכו. לאחר עזיבת הכיס לצמיתות, הם נשארים בקן של האם 30–45 יום נוספים; בתום תקופה זו הם עוזבים את הקן והופכים לעצמאים. בשבי, כאשר גורים לא הוצאו מהקן לאחר תקופה זו, הם החלו להפגין התנהגות קניבלית כלפי אימם. הנקבות מגיעות לבגרות בגיל 270 יום. תוחלת החיים של האופוסום בטבע בסביבות 3 שנים ובשבי עד 5 שנים.
מצב

האופוסום הצמרירי חשוף הזנב מסווג על ידי הרשימה האדומה של IUCN במצב השימור ללא חשש (LC), בגלל תפוצתו הרחבה, אוכלוסייתו הגדולה לכאורה, התרחשותו במספר אזורים מוגנים, ומשום שלא סביר שמספריו ירדו בשיעור הנדרש על מנת להעפיל לקטגוריה מאוימת יותר. חלק מתת המינים שלו מאוימים עקב בירוא יערות שמוביל לאובדן בית גידול נרחב.
אופוסום חשוף-זנב נע על ענפים בברזיל.
אופוסום חשוף-זנב אוכל פרי.
אני רחב-מקור

| אני רחב-מקור |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קוקאים
תת־סדרה:: תרופודה
משפחה:: קוקייתיים
סוג:: אני
מין:: אני רחב-מקור
שם מדעי
 Crotophaga ani ‏לינאוס, 1758
תחום תפוצה


אני רחב-מקור (שם מדעי: Crotophaga ani) הוא מין של עוף ממשפחת הקוקייתיים החי באמריקה הדרומית שמצפון ארגנטינה וצ'ילה ודרום ברזיל וצפונה עד למקסיקו ופלורידה וכן הוא נפוץ בקריביים והוא מוצג גם כמין פולש בגלאפגוס. המין תואר לראשונה בידי קארולוס לינאוס ב-1758. האני שייך לקבוצת האניים, בה מינים ממוצא אמריקאי שאינם נטפלים לעופות אחרים.
מאפיינים

האני מגיע לאורך של כ-35 ס"מ. הזכרים שוקלים כ-115 גרם, בעוד הנקבות קטנות יותר ומגיעות למשקל של כ-95 גרם. נוצותיהם שחורות והם בעלי מקור עבה ומעוקל מאוד, דומה למקור תוכי או קלאו כהה. עופות אלה איטיי מעוף אך יכולים לרוץ היטב על הקרקע.
תפוצתו היא לאורך אמריקה הטרופית שבין ארגנטינה לפלורידה כולל באיים שונים והוא שוכן בין שיחיות לאזורים פתוחים אך נמנע מיערות גשם עבותים, מה שרם לו להרוויח מבירוא יערות בסביבתו. העוף פעיל במשך היום והוא אוכל כל הניזון מפירות, חרקים כמו טרמיטים, פרוקי-רגליים שונים, ביצים, גוזלים, צפרדעים וזוחלים קטנים. לעיתים הם נמצאים על חיות רועות כדי להסיר מהם טפילים ביחסי הדדיות.
הערות שוליים

↑  אני רחב-מקור באתר הרשימה האדומה של IUCN
אספסת מצויה

| אספסת מצויה |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: קיטניתאים
משפחה:: קטניות
תת־משפחה:: פרפרניים
סוג:: אספסת
מין:: אספסת מצויה
שם מדעי
 Medicago polymorpha ‏לינאוס, 1753
אַסְפֶּסֶת מְצוּיה (שם מדעי: Medicago polymorpha) היא מין צמח בסוג אספסת. הצמח הוא חד שנתי.
הצמח אכיל ומשמש כירק במטבח הסיני.
גלריה

איור בוטני של אספסת מצויה
פירות האספסת המצויה
פירות האספסת המצויה
זרעים של אספסת מצויה
פירות האספסת המצויה
פרח האספסת המצויה
אספסת מצויה
אקוניטון

| אקוניטון |
| --- | --- |

מיון מדעי
ממלכה:: צומח
מערכה:: צמחים וסקולריים
סדרה:: נוריתאים
משפחה:: נוריתיים
סוג:: אקוניטון
שם מדעי
 Aconitum ‏לינאוס, 1753

אקוניטון (שם מדעי: Aconitum. נקרא גם "חונק הזאב" או "ברדס הנזיר") הוא סוג של צמח נוי רב-שנתי במשפחת הנוריתיים. מוצאו מאזורים לחים כמרכז אירופה, דרום אירופה וסין.
יש לו פקעת שמוצאה משורש מעובה, סביב פקעת האם מתפתחות פקעות משנה המשמשות לריבוי,
וכן פקעת חדשה. אפשר גם להרבות את הצמח מזרעים.
הגבעול יציב, אורכו 1.5 מטר. העלים גזורים בצורת כף יד.
הפרחים בלתי נכונים וערוכים באשכולות דמויי שיבולת.
צבע הפרחים, בדרך כלל, כחול או סגול,אך יש גם פרחים לבנים וצהובים
לפרח 5 עלי גביע כותרתיים; העליון גדול, דמוי קסדה. האבקנים מרובים.
החומר המסוכן שבאקוניטון נספג גם במגע עם העור ולא רק באכילה והוא מסוכן מאוד,
השפעתו מהירה ובמינונים גבוהים הוא עלול לגרום למוות.
אלף עלה

| אלף עלה |
| --- | --- |

מיון מדעי
ממלכה:: צמחים
מערכה:: בעלי פרחים
מחלקה:: דו-פסיגיים
סדרה:: בקעצוראים
משפחה:: אלף העלה
סוג:: אלף עלה
שם מדעי
 Myriophyllum ‏לינאוס, 1753
אֶלֶף עלה (שם מדעי: Myriophyllum) הוא סוג המונה כ-45 מינים של צמחי מים.
מאפיינים

מיני סוג זה הם צמחים טובלים - גדלים בהשריה כמעט מוחלטת במים, כשרק קצם העליון בולט. העלים מחטניים ומפולגים וצומחים בתצורת מברשת סביב גבעול יחיד, כאשר העלים מעל פני המים קשים ודקיקים יותר מאלו המושרים.
הגבעול ארוך ורך, אך גם שביר יחסית.
הפרחים קטנים, בעלי ארבעה עלי כותרת, כאשר אחד מהם צומח בקצה כל גבעול. הפרי נאכל לרוב על ידי ציפורי מים.
ניתן להצמיח צמח שלם ובריא ממקטע בודד של אלף-עלה, שמתפתח במהירות לאחר הפרדתו מצמח האב.
הדברה

אלף עלה הוא מין המתפשט במהירות במאגרי מים מתוקים, ומסיבות שונות יש לשלוט בכמותו על מנת להבטיח את טיב המים. אחת השיטות הקיימות לרסן את קצב התפתחותו היא לקצור אותו בכלי הדומה למקצרת דשא, בעודו מתחת למים. השיטה אינה יעילה תמיד, היות שיש לאסוף את כל הגזם פן ישתרשו מחדש, אך היא יעילה מספיק במידה והזרעים של המחזור הנוכחי טרם נבטו.
שיטה נוספת להדברת הצמח היא ביולוגית: סוג של חיפושית ממשפחת המושיתיים אוכל אך ורק את מיני אלף עלה, ולפיכך יכול להוות שיטת הדברה בטוחה ונטולת תופעות לוואי.
על השם

אלף-עלה הוא תרגום מילולי של Milfoil, שמו המקובל של המין באנגלית, שהוא בתורו תרגום של השם היווני Myriophyllum (המילה Myri במשמעות "אינספור", כמו Myriad; המילה Phyl משמעותה "עלה"). שם זה הועבר גם למשפחה המכילה את אלף עלה, הקרויה אלף העלה.
בישראל

מבין כל מיני הסוג, צומח בר רק אחד בארץ: אלף עלה משובל (Myriophyllum spicatum), הגדל בכמויות מצומצמות בגולן, בקעת בית צידה, הכנרת ועמק הירדן הצפוני.
הכוכב הבא לאירוויזיון 2018

| --- | --- |
סמליל העונה
סמליל העונה
 מנחים:  אסי עזר ורותם סלע
 שופטים:  הראל סקעת, אסף אמדורסקי, קרן פלס, סטטיק ובן-אל תבורי
 זוכים:  נטע ברזילי
 פרסים:  ייצוג ישראל באירוויזיון 2018
 שידור
 רשת שידור:  קשת 12
 תקופת שידור מקורית:  29 באוקטובר 2017 – 13 בפברואר 2018
 
 → הכוכב הבא לאירוויזיון 2017הכוכב הבא לאירוויזיון 2019 ←
הכוכב הבא לאירוויזיון 2018 הייתה העונה החמישית של תוכנית הריאליטי הישראלית "הכוכב הבא לאירוויזיון". את התחרות הנחו אסי עזר, רותם סלע, ופאנל השופטים הורכב מהראל סקעת, אסף אמדורסקי, קרן פלס וסטטיק ובן-אל תבורי. הזוכה, נטע ברזילי, נבחרה לייצג את ישראל באירוויזיון 2018, שהתקיים בליסבון שבפורטוגל. שירה לתחרות היה "Toy", והוא דורג בערב הגמר במקום הראשון עם 529 נקודות.
מהלך התחרות

המבצע נבחר על ידי תוכנית מציאות, הכוכב הבא לאירוויזיון 2018 ששודרה תחילה במסגרת שידורי קשת בערוץ 2, ולאחר פיצולו בקשת 12, הזוכה בה ייצג את ישראל באירוויזיון 2018.
התוכנית הונחתה על ידי אסי עזר ורותם סלע ופאנל השופטים שלה כלל את: אסף אמדורסקי, קרן פלס, הראל סקעת (נציג ישראל באירוויזיון 2010) וסטטיק ובן-אל תבורי.
מהלך התחרות > מבנה התחרות

התחרות כללה שלושים-ושניים משדרים, שהחלו ב-29 באוקטובר 2017 והסתיימו ב-13 בפברואר 2018.
מתוך 120 המתמודדים שנבחרו, 99 הופיעו בשלב האודישנים בטלוויזיה, שם נדרשו המבצעים להשיג 70% מהקולות במהלך הופעתם כדי לעבור לשלב הבא.
כל חבר בפאנל השופטים יכול להעלות את הציון של המבצע ב-10%.
בעקבות שינוי כללי התחרות, המנחים יכולים גם להציל מהדחה את המבצעים שלא הצליחו להגיע ל-70% מהקולות במהלך שלב האודישנים, כך שגם המבצעים שנבחרו על ידי המנחים היו יכולים לעבור לשלב הבא, ללא תלות בציוניהם במהלך האודישנים.
בסופו של דבר, בשל ניפוי המועמדים, 70 מתמודדים עלו לשלב הבא במקום 71 במצב המקורי, לאחר פרישתה של הזמרת ליאת בנאי.
בשלב הניפוי נדרשו 70 המתמודדים האחרים להופיע מול חבר השופטים. חבר השופטים בחר 20 מתמודדים אשר עברו לשלב הבא של התחרות - דו-קרב.
20 המבצעים צומצמו ל-12 בשלבי הדו-קרב הראשון והשני, ואז ל-10 בשלבי הדו-קרב השלישי והרביעי.
מהלך התחרות > שלב ניפוי המועמדים

שלב ניפוי המועמדים שודרה בשני חלקים ב-28 וב-31 בדצמבר 2017. שאר 70 המתמודדים הופיעו מול חבר השופטים. לאחר ההופעות, חבר השופטים בחר 20 מתמודדים שעברו לשלב הדו-קרב.
| שלב ניפוי המועמדים - 28 ו-31 בדצמבר 2017> סדר | שלב ניפוי המועמדים - 28 ו-31 בדצמבר 2017> שם המבצע | שלב ניפוי המועמדים - 28 ו-31 בדצמבר 2017> שם השיר | שלב ניפוי המועמדים - 28 ו-31 בדצמבר 2017> תוצאה |
| --- | --- | --- | --- |
| 1 | נטע ברזילי | "אבניבי" | עברה |
| 2 | ריקי בן ארי | "Son of a Preacher Man" | עברה |
| 3 | נועה בל | "Back to Black" | הודחה |
| 4 | עשהאל צנעני | - | הודח |
| 5 | עדן ניומן הייאט | - | הודחה |
| 6 | יקיר איצקוביץ כהן | - | הודח |
| 7 | רבקה סיום | "Chandelier" | הודחה |
| 8 | חזי קטרי | - | הודח |
| 9 | יהונתן מרגי | "Mercy" | עבר |
| 10 | אדווה עומר | "Hashir shelach" | עברה |
| 11 | יפית קסאי | "If I Ain't Got You" | הודחה |
| 12 | חוסה שטיינברג | "La Matraca" | עבר |
| 13 | הגר יפת | "מינהאר לי משיתי" | הודחה |
| 14 | חן אהרוני | "Symphony" | עבר |
| 15 | נופר חבר | - | הודחה |
| 16 | מייק אוזן | - | הודח |
| 17 | ג'ני פולוצקי | - | הודחה |
| 18 | מאיה בנאי | - | הודחה |
| 19 | מיכאל דהן | - | הודח |
| 20 | שיר ברוך | "שקט" / "יש בליבי כינור" | עברה |
| 21 | עדן מאירי | "אם יש גן עדן" | עבר |
| 22 | בר גרוצקי | "Free Fallin'" | הודח |
| 23 | שי וגלעד | "כשאת הלכת" | עברו |
| 24 | זוהר רזיאל | - | הודחה |
| 25 | צליל גולדמן | - | הודחה |
| 26 | עודד וצחי | - | הודחו |
| 27 | סתיו וקנין | - | הודחה |
| 28 | מאי תור | - | הודחה |
| 29 | להקת האוסטרי | - | הודחו |
| 30 | קשת בן זאב | - | הודח |
| 31 | קארין מרי סולימאן | - | הודחה |
| 32 | אור אברמוב | - | הודחה |
| 33 | שיר מזרחי | "When I Was Your Man" | הודחה |
| 34 | ויקי קלייכמן | "Tears" | הודחה |
| 35 | דורי הלוי | - | הודח |
| 36 | שרית חטיבה | "בוא ניסע לים" | עברה |
| 37 | ג'קי גפורוב | "Leave Your Pain" | עבר |
| 38 | אופיר הרוש | - | עברה |
| 39 | The Choice | - | עברו |
| 40 | גל יעקובי | - | עבר |
| 41 | אקסום | - | עברו |
| 42 | שיר גדסי | - | עבר |
| 43 | טל מזרחי | - | עבר |
| 44 | הוואי דנאו | "Lay Me Down" | עבר |
| 45 | רוית בטאשוילי | "בדידותי הנהדרת (מישהו אוהב אותי)" | עברה |
| 46 | ליאור חן | "כשהלב בוכה" | הודחה |
| 47 | רינת בר | "חלומות של אחרים" | עברה |
| — | אלמוג קפח | - | הודח |
| — | עמית משה אורן | - | הודח |
| — | ברק מזרחי | - | הודח |
| — | אלה רובל | - | הודחה |
| — | אלירן אליאס | - | הודח |
| — | ג'ורדן אוזן | - | הודח |
| — | ליאור הלוי | - | הודח |
| — | מיכאל קוברין | - | הודח |
| — | מישל | - | הודחה |
| — | מור קרבסי | - | הודחה |
| — | ניסים | - | הודח |
| — | אוראל גלעד | - | הודח |
| — | אוריאן רפאל | - | הודח |
| — | אושר בחתה | - | הודח |
| — | פריאל יהושע פיטוסי | - | הודח |
| — | סמא ג'בור | - | הודחה |
| — | שלי מוגילבסקי | - | הודחה |
| — | שיר צרפתי | - | הודחה |
| — | שושה מנצור | - | הודח |
| — | להקת טנג'יר | - | הודח |
| — | יניר שימל | - | הודח |
| — | יוסי פיטוסי | - | הודח |
| — | יוסי מרק | - | הודח |
מהלך התחרות > שלב הדו-קרב > דו-קרב 1

הדו-קרב הראשון שודר מה-4 בינואר 2018 ועד ה-8 בינואר 2018. 20 המתמודדים השתתפו ב-10 קרבות. מכל דו-קרב, המתמודד עם הציון הגבוה יותר עבר לשלב הבא, בעוד ש-2 מתמודדים ניצלו על ידי חבר השופטים בסוף הדו-קרב הראשון.
בפעם הראשונה בהיסטוריה של התחרות, השופטת-אורחת גם הצביעה בדו-קרב: נינט טייב. לכן, כל שופט היה יכול להעלות את ציון המתמודד ב-8% במקום ב-10% במקור.
| דו קרב> דו קרב.4 בינואר 2018 | סדר> סדר.4 בינואר 2018 | שם המבצע> שם המבצע.4 בינואר 2018 | שם השיר> שם השיר.4 בינואר 2018 | הצבעת השופטים> אמדורסקי.4 בינואר 2018 | הצבעת השופטים> פלס.4 בינואר 2018 | הצבעת השופטים> טייב.4 בינואר 2018 | הצבעת השופטים> סקעת.4 בינואר 2018 | הצבעת השופטים> סטטיק ותבורי.4 בינואר 2018 | ציון> ציון.4 בינואר 2018 | תוצאה> תוצאה.4 בינואר 2018 |
| --- | --- | --- | --- | --- | --- | --- | --- | --- | --- | --- |
| I | 1 | רינת בר | "יא חביבי" |  |  |  |  |  | 77% | ניצלה מהדחה |
| I | 2 | ריקי בן ארי | "Greatest Love of All" |  |  |  |  |  | 82% | עברה |
| II | 3 | יהונתן מרגי | "Talk Dirty" |  |  |  |  |  | 88% | עבר |
| II | 4 | אקסום | "בא לשכונה בחור חדש" |  |  |  |  |  | 74% | הודחו |
| III | 5 | טל מזרחי | "Basket Case" |  |  |  |  |  | 49% | הודח |
| III | 6 | נטע ברזילי | "Hey Mama" |  |  |  |  | לא הצביעו | 79% | עברה |
| IV | 7 | רוית בטאשוילי | "הרבה ממך נשאר" |  |  |  |  |  | 82% | עברה |
| IV | 8 | אופיר הרוש | "מנגינה" |  |  |  |  |  | 68% | הודחה |
7 בינואר 2018
| I | 1 | חן אהרוני | "Can't Feel My Face" |  |  |  |  |  | 80% | עבר |
| I | 2 | שיר ברוך | "שובי לביתך" |  |  |  |  |  | 30% | הודחה |
| II | 3 | The Choice | "עומד על צוק" |  |  |  |  |  | 56% | הודחו |
| II | 4 | שרית חטיבה | "שב" |  |  |  |  |  | 60% | עברה |
| III | 5 | עדן מאירי | "נגן" |  |  |  |  |  | 63% | עבר |
| III | 6 | שיר גדסי | "בימים שיעברו עלינו" |  |  |  | לא הצביע |  | 26% | הודח |
| IV | 7 | שי וגלעד | "Yarok udvash" |  |  |  |  |  | 71% | עברו |
| IV | 8 | אדווה עומר | "אבא" |  |  |  |  |  | 49% | ניצלה מהדחה |
8 בינואר 2018
| I | 1 | ג'קי גפורוב | "That's What I Like" |  |  |  |  |  | 52% | הודח |
| I | 2 | חוסה שטיינברג | "El Perdón" |  |  |  |  |  | 63% | עבר |
| II | 3 | הוואי דנאו | "Take Me to Church" |  |  |  |  |  | 56% | עבר |
| II | 4 | גל יעקובי | "משהו ממני" |  |  |  |  |  | 36% | הודח |
מהלך התחרות > שלב הדו-קרב > דו-קרב 2

הדו-קרב השני שודר מה-14 בינואר 2018 ועד ה-21 בינואר 2018 והורכב משני סבבים: בסיבוב הראשון בכל משדר 6 מתמודדים הוצמדו לשלושה זוגות דו-קרב. מכל דו-קרב, המתמודד עם הציון הגבוה עבר לשלב הבא של התחרות. בסיבוב השני בכל משדר שלושת המתמודדים שהודחו מהסבב הראשון נאלצו לבצע שיר נוסף והמתמודד עם הציון הנמוך ביותר הודח.
במשדר הראשון, בעקבות פרישתה של רינת בר מהתחרות, שני המתחרים הנותרים - שי וגלעד וריקי בן ארי, עברו באופן אוטומטי לשלב הבא ללא הופעה של ריקי בן ארי.
במשדר השני, השופט אסף אמדורסקי לא היה נוכח מסיבות אישיות. ולצורך השלמת פאנל השופטים, הוזמן נדב גדג', הזוכה בעונה השנייה של הכוכב הבא לאירוויזיון ונציג ישראל באירוויזיון 2015, להצביע.
| דו קרב> דו קרב.14 בינואר 2018.סיבוב ראשון | סדר> סדר.14 בינואר 2018.סיבוב ראשון | שם המבצע> שם המבצע.14 בינואר 2018.סיבוב ראשון | שם השיר> שם השיר.14 בינואר 2018.סיבוב ראשון | הצבעת השופטים> אמדורסקי.14 בינואר 2018.סיבוב ראשון | הצבעת השופטים> פלס.14 בינואר 2018.סיבוב ראשון | הצבעת השופטים> סקעת.14 בינואר 2018.סיבוב ראשון | הצבעת השופטים> סטטיק ותבורי.14 בינואר 2018.סיבוב ראשון | ציון> ציון.14 בינואר 2018.סיבוב ראשון | תוצאה> תוצאה.14 בינואר 2018.סיבוב ראשון | 14 בינואר 2018>  |
| --- | --- | --- | --- | --- | --- | --- | --- | --- | --- | --- |
| I | 1 | רינת בר | "חי" |  |  |  |  | 50% | סיבוב שני |  |
| I | 2 | הוואי דנאו | "עוד נגיע" |  |  |  |  | 82% | עבר |  |
| II | 3 | חוסה שטיינברג | "Como El Agua" |  |  |  |  | 82% | עבר |  |
| II | 4 | שי וגלעד | "אל העולם שלך" |  |  |  |  | 36% | סיבוב שני |  |
| III | 5 | רוית בטאשוילי | "את" |  |  |  |  | 76% | עברה |  |
| III | 6 | ריקי בן ארי | "מינהאר לי משיתי" |  |  |  |  | 56% | סיבוב שני |  |
| סיבוב שני | סיבוב שני | סיבוב שני | סיבוב שני | סיבוב שני | סיבוב שני | סיבוב שני | סיבוב שני | סיבוב שני | סיבוב שני |  |
| IV | 7 | שי וגלעד | "אל תשאלי" |  |  |  |  | 50% | עברו |  |
| IV | 8 | רינת בר | "בתלם אוהבים" |  |  | לא הצביע |  | 49% | פרשה |  |
| IV | 9 | ריקי בן ארי | — | — | — | — | — | — | עברה |  |
21 בינואר 2018
| דו קרב | סדר | שם המבצע | שם השיר | הצבעת השופטים | הצבעת השופטים | הצבעת השופטים | הצבעת השופטים | ציון | תוצאה |  |
| דו קרב | סדר | שם המבצע | שם השיר | סקעת | פלס | גדג' | סטטיק ותבורי | ציון | תוצאה |  |
| סיבוב ראשון | סיבוב ראשון | סיבוב ראשון | סיבוב ראשון | סיבוב ראשון | סיבוב ראשון | סיבוב ראשון | סיבוב ראשון | סיבוב ראשון | סיבוב ראשון |  |
| I | 1 | שרית חטיבה | "הגורל הזה" |  |  |  |  | 53% | סיבוב שני |  |
| I | 2 | אדווה עומר | "השיר שלך" |  |  |  |  | 83% | עברה |  |
| II | 3 | עדן מאירי | "אנצל" |  |  |  |  | 56% | סיבוב שני |  |
| II | 4 | נטע ברזילי | "Papi chulo" / "Sing Hallelujah" / "החיים שלנו תותים" |  |  |  |  | 73% | עברה |  |
| III | 5 | חן אהרוני | "שקט" |  |  |  |  | 71% | עבר |  |
| III | 6 | יהונתן מרגי | "בסוף הכל חולף" |  |  |  |  | 62% | סיבוב שני |  |
| סיבוב שני | סיבוב שני | סיבוב שני | סיבוב שני | סיבוב שני | סיבוב שני | סיבוב שני | סיבוב שני | סיבוב שני | סיבוב שני |  |
| IV | 7 | שרית חטיבה | "מלכת הלבבות" |  |  |  |  | 30% | הודחה |  |
| IV | 8 | עדן מאירי | "אלוהי" |  |  |  |  | 80% | עבר |  |
| IV | 9 | יהונתן מרגי | "Love Yourself" |  |  |  |  | 89% | עבר |  |